
PëR DISA SHTESA DHE NDRYSHIME Në LIGJIN NR.7986, DATë 13.9.1995 "PëR INSPEKTORATIN SHTETëROR Të PUNëS"

Në mbështetje të nenit 16 të ligjit nr.7491, datë 29.4.1991 "Për dispozitat kryesore kushtetuese", me propozimin e Këshillit të Ministrave,

KUVENDI POPULLOR
I REPUBLIKëS Së SHQIPëRISë

V E N D O S I:

Në ligjin nr.7986, datë 13.9.1995 "Për Inspektoratin Shtetëror të Punës" bëhen këto shtesa e ndryshime:

Neni 1

Pikat 2 dhe 3 të nenit 2 ndryshohen si më poshtë:
- Me termin "ministër" kuptohet ministri i Punës dhe i Çështjeve Sociale.
- Me termin "ministri" kuptohet Ministria e Punës dhe e Çështjeve Sociale.

Neni 2

Neni 6 ndryshohet si vijon:
"Inspektorati Shtetëror i Punës hyn në marrëdhënie dhe zhvillon një bashkëpunim efektiv me:
a) ministritë dhe inspektoratet e varura prej tyre;
b) Insitutin e Shëndetit Publik, përsa i takon higjienës industriale;
c) shërbime të tjera dhe institucione që kryejnë veprimtari të ngjashme;
ç) organet e policisë;
d)  gjithë punëdhënësit dhe punëmarrësit.
Mënyrat dhe format e bashkëpunimit me institucionet dhe organizatat e lartpërmendura rregullohen me vendim të Këshillit të Ministrave ose me marrëveshje dypalëshe.

Neni 3
     
Në nenin 11 bëhen këto ndryshime:
a) Në shkronjën "b" të pikës 1 pas fjalës "anketimi", shtohen fjalët "apo fotografimi".
b) Në fund të pikës 1, pas paragrafit të katërt, shtohet paragrafi i pestë si vijon:
"v) të kërkojë identitetin e punëmarrësit."

Neni 4

Në nenin 17, në rreshtin e dytë dhe të tretë hiqen fjalët "të nxjerrë nga Inspektori i Përgjithshëm".

Neni 5

Në nenin 25, pikat 2 dhe 3 shfuqizohen.

Neni 6

Në nenin 26 bëhen këto ndryshime:
a) Pika 1 ndryshohet si vijon:
"Kundërshtimi dhe pengimi i inspektorëve në ushtrimin e detyrës dënohet me gjobë nga 1 000 deri në 50 000 lekë. Kur shkeljet përbëjnë vepër penale, zbatohen dispozitat e Kodit Penal."
b) Pika 2 shfuqizohet.

Neni 7

 Pas nenit 26 shtohet neni 26/1 me këtë përmbajtje:
"Neni 26/1
 Pranë Inspektoratit Shtetëror të Punës, me urdhër të ministrit, krijohet Komisioni i Apelimit të Gjobave dhe të Vendimeve, i përbërë nga tre anëtarë."

Neni 8

Neni 27 ndryshohet si vijon:
"Kundër vendimeve të inspektorëve për gjoba deri në 5 000 lekë, bëhet ankim pranë Inspektorit të Përgjithshëm, brenda 10 ditëve nga data e njoftimit të tyre.
Kundër vendimit të Inspektorit të Përgjithshëm për ankimet për gjobat mbi 5 000 lekë, bëhet ankim në Komisionin e Apelimit të Gjobave dhe të Vendimeve, brenda 10 ditëve nga data e njoftimit të tij.
Kundër vendimit të inspektorit të Përgjithshëm dhe Komisionit të Apelimit të Gjobave dhe të Vendimeve bëhet ankim në gjykatë brenda 10 ditëve nga dita e dhënies së vendimit."

Neni 9

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.2213, datë 15.9.1998 të Presidentit të Republikës së Shqipërisë,    Rexhep Meidani 


